Нашы карэспандэнты наведалі цырымонію ўручэння стыпендый Фонду Марыі Шарапавай, якія прызначаны тром беларускім студэнтам на пяцігадовы курс навучання. Стыпендыятамі сталі першакурсніцы Беларускай дзяржаўнай акадэміі мастацтваў Юлія Супічэнка (мастацкі факультэт) і Ірына Леванчукова (факультэт дызайну і дэкаратыўна-прыкладнога мастацтва), а таксама першакурсніца з БДУ Святлана Вараб’ёва (гуманітарны факультэт). Будучыя творцы ў галіне мастацтваў — выхадцы з раёнаў Беларусі, што пацярпелі ад наступстваў аварыі на ЧАЭС.